
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 28 


17 Ιανουάριου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κανονισμός Εσωτερικής Υπηρεσίας του Πρωτοδι¬ 
κείου Τριπόλεως. 1 

Τροποποίηση του Κανονισμού Εσωτερικής Υπηρεσίας 
του Εφετείου Πειραιώς. 2 


ΑΠΟΦΑΣΕΙ Σ 

Αριθ. 187053 (1) 

Κανονισμός Εσωτερικής Υπηρεσίας του Πρωτο¬ 
δικείου Τριπόλεως. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 


1. Τις διατάξεις: α) του άρθρου 17τουΝ. 1756/1988«Κώ- 
δικας Οργανισμού Δικαστηρίων και κατάστασης Δικαστι¬ 
κών Λειτουργών» όπως αντικαταστάθηκε από το άρθρο 5 
του Ν. 1868/1989 και όπως τελικά αντικαταστάθηκε η πα¬ 
ράγραφος 2 του άρθρου 17 του Ν. 1756/1988 εκ νέου με 
την παράγραφο 4 του άρθρου 3 του Ν. 2479/1997, β) του 
άρθρου 29Ατου Ν. 1558/1985 (Α' 137) όπως προσετέθηκε 
με το άρθρο 27 του Ν. 2081/1992 (Α' 154) και τροποποιή¬ 
θηκαν με το άρθρο 1 παρ.2ατου Ν. 2469/1997 (Α' 38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το υπ’ αριθ. Φ 40/934/9.11.2001 έγγραφο του Πρω¬ 
τοδικείου Τριπόλεως, αποφασίζουμε: 

Τη δημοσίευση στην Εφημερίδα της Κυβερνήσεως της 
κατάρτισης του Κανονισμού Εσωτερικής Υπηρεσίας του 
Πρωτοδικείου Τριπόλεως, όπως διαμορφώθηκε με την 
αριθμ. 6/2001 απόφαση της Ολομέλειας του ανωτέρω δι¬ 
καστηρίου, η οποία έχει ως εξής: 

ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ ΠΡΩΤΟΔΙΚΕΙΟΥ ΤΡΙΠΟΛΕΩΣ 

ΚΕΦΑΛΑΙΟ ΠΡΩΤΟ 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΟΥ ΔΙΚΑΣΤΗΡΙΟΥ 
Άρθρο Ιο 

ΠΟΛΙΤΙΚΟ ΤΜΗΜΑ ΚΑΙ ΚΑΤΑΝΟΜΗ ΥΠΟΘΕΣΕΩΝ 

1. Το Πρωτοδικείο Τριπόλεως λειτουργεί ως Πολυμελές 


Πρωτοδικείο και ως Μονομελές Πρωτοδικείο. Η κατα¬ 
νομή των υποθέσεων, ο αριθμός αυτών και οι ημέρες και 
ώρες κατά τις οποίες συνεδριάζουν τα ανωτέρω δικαστή¬ 
ρια έχουν ως εξής: 

Α. ΠΟΛΥΜΕΛΕΣ ΠΡΩΤΟΔΙΚΕΙΟ 

Στο Πολυμελές Πρωτοδικείο υπάγονται όλες οι υποθέ¬ 
σεις αρμοδιότητας του Πολυμελούς Πρωτοδικείου (τα¬ 
κτικής και εκούσιας δικαιοδοσίας, ως και οι υποθέσεις του 
άρθρου 681 Δ' Κ.Πολ.Δ., επί των οποίων είναι καθ’ ύλην 
αρμόδιο). Αυτό συνεδριάζει την δεύτερη και τέταρτη Πα¬ 
ρασκευή κάθε μήνα με ώρα ενάρξεωςτης συνεδριάσεως 
την 09.00' π.μ. Οι υποθέσεις που εγγράφονται στο πινάκιο 
για συζήτηση δεν μπορεί να υπερβαίνουν τις δεκαπέντε 
(15) σε κάθε δικάσιμο για την τακτική διαδικασία και τις 
δέκα (10) σε κάθε δικάσιμο για την εκούσια δικαιοδοσία. 
Η εκδίκαση των υποθέσεων της εκούσιας δικαιοδοσίας 
λαμβάνει χώρα μετά την εκδίκαση των υποθέσεων της Τα¬ 
κτικής δικαιοδοσίας. 

Β. ΜΟΝΟΜΕΛΕΣ ΠΡΩΤΟΔΙΚΕΙΟ 

Το Μονομελές Πρωτοδικείο διαιρείται σε πέντε (5) κλι¬ 
μάκια, τα οποία αριθμούνται από 1 έως 5, ως εξής: 

1. ΜΟΝΟΜΕΛΕΣ ΠΡΩΤΟΔΙΚΕΙΟ 

(ΤΑΚΤΙΚΗ ΔΙΑΔΙΚΑΣΙΑ) 

Στο Μονομελές Πρωτοδικείο (κλιμάκιο Τακτικής διαδι¬ 
κασίας) υπάγονται όλες οι υποθέσεις αρμοδιότητας Μο¬ 
νομελούς Πρωτοδικείου, που δικάζει κατά την Τακτική 
διαδικασία. Αυτό συνεδριάζει την πρώτη και τρίτη Παρα¬ 
σκευή κάθε μήνα με ώρα έναρξης της συνεδριάσεως την 
09.00'. Οι υποθέσεις που εγγράφονται στο πινάκιο προς 
συζήτηση δεν μπορεί να υπερβαίνουν τις σαράντα (40) σε 
κάθε δικάσιμο. 

2. ΜΟΝΟΜΕΛΕΣ ΠΡΩΤΟΔΙΚΕΙΟ 
(ΕΙΔΙΚΕΣΔΙΑΔΙΚΑΣΙΕΣ ΜΕ ΠΙΝΑΚΙΟ) 

Στο Μονομελές Πρωτοδικείο (κλιμάκιο ειδικών διαδικα¬ 
σιών με πινάκιο) υπάγονται οι εργατικές διαφορές, οι δια¬ 
φορές από αμοιβές για την παροχή εργασίας (άρθρο 677 
επ. Κ.Πολ.Δ.), οι διαφορές για ζημίες από αυτοκίνητο (άρ- 
θρ. 681 Α' Κ.Πολ.Δ.), οι διαφορές που αφορούν διατροφή 
και επιμέλεια τέκνων και διαφορές του άρθρου 681 Δ' 
Κ.Πολ.Δ., επί των οποίων είναι καθ’ ύλην αρμόδιο. Αυτό 
συνεδριάζει την πρώτη και τρίτη Παρασκευή κάθε μήνα, 

με ώρα ενάρξεως της συνεδριάσεως την 09.00". Οι υπο¬ 
θέσεις που εγγράφονται στο πινάκιο προς συζήτηση δεν 
μπορεί να υπερβαίνουν τις τριάντα πέντε (35) σε κάθε δι¬ 
κάσιμο. 

3. ΜΟΝΟΜΕΛΕΣ ΠΡΩΤΟΔΙΚΕΙΟ 
(ΕΙΔΙΚΕΣ ΔΙΑΔΙΚΑΣΙΕΣ ΧΩΡΙΣ ΠΙΝΑΚΙΟ) 

Στο Μονομελές Πρωτοδικείο (κλιμάκιο Ειδικών διαδικα¬ 
σιών χωρίς πινάκιο) υπάγονται οι μισθωτικές διαφορές, οι 
διαφορές του άρθρου 17 παρ.2 Κ.Πολ.Δ., οι διαφορές 
από πιστωτικούς τίτλους, οι διαφορές από αναγκαστική 
απαλλοτρίωση. Αυτό συνεδριάζει την πρώτη καιτρίτη Πα¬ 
ρασκευή κάθε μήνα, με ώρα ενάρξεως της συνεδριάσεως 
την ΟΘ.ΟΟ'. Οι υποθέσεις που εγγράφονται προς συζήτη¬ 
ση δεν μπορεί να υπερβαίνουν τις τριάντα πέντε (35) σε 
κάθε δικάσιμο. Η εκδίκαση των υποθέσεων λαμβάνει χώ¬ 
ρα μετά την εκδίκαση των υποθέσεων των ειδικών διαδι¬ 
κασιών με πινάκιο. 

4. ΜΟΝΟΜΕΛΕΣ ΠΡΩΤΟΔΙΚΕΙΟ 
(ΕΚΟΥΣΙΑΣ ΔΙΚΑΙΟΔΟΣΙΑΣ) 

Στο Μονομελές Πρωτοδικείο (κλιμάκιο Εκούσιας δικαι¬ 
οδοσίας) υπάγονται όλες οι υποθέσεις που δικάζονται 
από το Μονομελές Πρωτοδικείο κατά την Εκούσια δικαιο¬ 
δοσία. Αυτό συνεδριάζει την πρώτη καιτρίτη Παρασκευή 
κάθε μήνα, με ώρα ενάρξεως της συνεδριάσεως την 
09.00". Οι υποθέσεις που εγγράφονται προς συζήτηση 
δεν μπορεί να υπερβαίνουν τις σαράντα (40) σε κάθε δι¬ 
κάσιμο. Στον αριθμό αυτό δεν περιλαμβάνονται οι διαθή¬ 
κες που εισάγονται προς δημοσίευση και οι υποθέσεις 
συναινετικών διαζυγίων για πρώτη συζήτηση. Η εκφώνη¬ 
ση των υποθέσεων Εκούσιας δικαιοδοσίας λαμβάνει χώ¬ 
ρα μετά την εκφώνηση των υποθέσεων Τακτικής διαδικα¬ 
σίας. 

5. ΜΟΝΟΜΕΛΕΣ ΠΡΩΤΟΔΙΚΕΙΟ 

(ΑΣΦΑΛΙΣΤΙΚΑ ΜΕΤΡΑ) 

Στο Μονομελές Πρωτοδικείο (κλιμάκιο Ασφαλιστικών 
μέτρων) υπάγονται όλες οι υποθέσεις που δικάζονται κα¬ 
τά τη διαδικασία των Ασφαλιστικών μέτρων. Αυτό συνε¬ 
δριάζει την πρώτη και τρίτη Παρασκευή κάθε μήνα, με 
ώρα ενάρξεως της συνεδριάσεως την 10.00". Οι υποθέ¬ 
σεις που εγγράφονται προς συζήτηση δεν μπορεί να 
υπερβαίνουν τις είκοσι (20) σε κάθε δικάσιμο. Καθ’ υπέρ¬ 
βαση του ως άνω αριθμού προσδιορίζονται προς εκδίκα¬ 
ση και υποθέσεις όταν, κατά την κρίση του Προέδρου 
Πρωτοδικών, προσδιορισμός τους σε άλλη δικάσιμο δεν 
είναι εφικτός. Σε άλως εξαιρετικές περιπτώσεις είναι δυ¬ 
νατόν να προσδιορίζονται και εκδικάζονται από τον Πρό¬ 
εδρο Πρωτοδικών ή τον απ’ αυτόν οριζόμενο Πρωτόδικη 
υποθέσεις ασφαλιστικών μέτρων όλες τις ημέρες της 
εβδομάδες, ως και προσωρινές διαταγές. 

2. Στον αριθμό των υποθέσεων που εισάγονται προς εκ¬ 
δίκαση σε κάθε δικάσιμο, όπως αυτός καθορίζεται ανω¬ 
τέρω, δεν περιλαμβάνονται οι υποθέσεις που σύμφωνα 
με το νόμο πρέπει να συνεκδικασθούν με ήδη προσδιορι¬ 
σμένες, οι οποίες μπορεί να προσδιορίζονται καθ’ υπέρ¬ 
βαση του πιο πάνω αριθμού. Επίσης δεν περιλαμβάνονται 
και οι υποθέσεις που χαρακτηρίζονται ως επείγουσες από 
τον διευθύνοντα το Δικαστήριο Πρόεδρο Πρωτοδικών, ή 
τον αρχαιότερο Πρωτόδικη, οι οποίες μπορεί να υπερβαί¬ 
νουν τον πιο πάνω αριθμό σε ποσοστό που δεν υπερβαί¬ 
νει το 10% του ως άνω αριθμού, σύμφωνα με τη ρύθμιση 


του άρθρου 15παρ. 7εδ. δδτου Ν. 1756/1988, όπως τρο¬ 
ποποιηθείς ισχύει. 

3. Στην εκδίκαση των πολιτικών υποθέσεων συμμετέ¬ 
χουν όλοι οι Δικαστές που υπηρετούν στο Πρωτοδικείο 
Τριπόλεως. Αν ο αριθμός των υπηρετούντων στο Πρωτο¬ 
δικείο Τ ριπόλεως Δικαστών το επιτρέπει, είναι δυνατόν, 
κατόπιν αποφάσεως της Ολομέλειας των Δικαστών, να 
κατανέμονται οι δικαστές σε δύο πολιτικά τμήματα, τα 
οποία εκδικάζουν τις υπαγόμενες στην αρμοδιότητα του 
Πολυμελούς Πρωτοδικείου υποθέσεις, εκ περιτροπής. 
Στο Μονομελές Πρωτοδικείο συμμετέχουν οι Δικαστές 
που υπηρετούν στο Πρωτοδικείο Τριπόλεως, οριζόμενοι 
κάθε φορά από τον Διευθύνοντα το Δικαστήριο Πρόεδρο 
Πρωτοδικών ή τον αρχαιότερο Πρωτόδικη. 

4. Κατ’ εξαίρεση της ανωτέρω παραγράφου, η συμμε¬ 
τοχή του Ανακριτή κατά την εκδίκαση των πολιτικών υπο¬ 
θέσεων είναι μειωμένη, κατά την κρίση του Διευθύνοντος 
το Δικαστήριο και αναλόγως των υπηρεσιακών αναγκών. 

5. Σε περίπτωση μειώσεως των δικαστών του Πρωτοδι¬ 
κείου καθ’ οιονδήποτε τρόπο (μετάθεση, απόσπαση, μη 
κάλυψη οργανικών θέσεων), ο Προϊστάμενος του Πρωτο¬ 
δικείου Τριπόλεως με πράξη του μειώνει αναλόγως τον 
αριθμό των υποθέσεων που θα εγγράφονται προς συζή¬ 
τηση στα αρμόδια τμήματα. 

"Αρθρο 2ο 

ΕΙΣΗΓΗΤΗΣ ΠΤΩΧΕΥΣΕΩΝ 

"Ενας Πρωτόδικης που ορίζεται αρμοδίως με το νόμιμο 
αναπληρωτή του, εκτελεί στο Δικαστήριο καθήκοντα ει¬ 
σηγητή πτωχεύσεων. Αυτός επιτηρεί τις εργασίες των 
πτωχεύσεων που κηρύσσονται από το πτωχευτικό Δικα¬ 
στήριο και έχει όλες τις αρμοδιότητες που παρέχονται σ’ 
αυτόν από το άρθρο 542 Εμπ.Ν. και την πτωχευτική νομο¬ 
θεσία. 

Άρθρο 3ο 

ΕΚΔΟΣΗ ΔΙΑΤΑΓΩΝ ΠΛΗΡΩΜΗΣ 

Οι διαταγές πληρωμής θα εκδίδονται όλες τις εργάσι¬ 
μες ημέρες της εβδομάδας από τον οριζόμενο από τον δι- 
ευθύνοντατο Δικαστήριο Πρωτόδικη. 

Άρθρο 4ο 

ΔΙΕΞΑΓΩΓΗ ΑΠΟΔΕΙΞΕΩΝ 

Οι διεξαγωγές αποδείξεων ενώπιον των Εισηγητών Δι¬ 
καστών ή των νομίμων αναπληρωτών τους γίνεται κάθε 
Τρίτη, από ώρας 09.00" έως 14.00". 

Άρθρο 5ο 

ΠΡΟΣΔΙΟΡΙΣΜΟΣ ΠΟΛΙΤΙΚΩΝ ΥΠΟΘΕΣΕΩΝ 
ΕΝΟΨΕΙ ΔΙΚΑΣΤΙΚΩΝ ΔΙΑΚΟΠΩΝ 

1. Προσδιορισμός για εκδίκαση πολιτικών υποθέσεων 
της τακτικής διαδικασίας, των ειδικών διαδικασιών και της 
εκούσιας δικαιοδοσίας, δεν γίνεται α) κατά το χρονικό 
διάστημα από την 20ή Δεκεμβρίου έως και την 7η Ιανουά¬ 
ριου, β) από τη Μεγάλη Δευτέρα έως και την Παρασκευή 
της Διακαινησίμου και γ) πέραν της 15ης Ιουνίου, ενόψει 
των θερινών διακοπών. Οι ανωτέρω χρονικοί περιορισμοί 
δεν ισχύουν για την έκδοση διαταγών πληρωμής και τη 
συζήτηση υποθέσεων για τη λήψη ασφαλιστικών μέτρων. 

2. Κατά τη διάρκεια των θερινών διακοπών (1η Ιουλίου 
έως και 15η Σεπτεμβρίου), ο ορισμός των δικασίμων για 
την εκδίκαση πολιτικών υποθέσεων καθορίζεται ανάλογα 
με την κίνηση των υποθέσεων και τον αριθμό των υπηρε- 

τούντων σε κάθε τμήμα Δικαστών, με απόφαση της Ολο- 
μέλειαςτου Πρωτοδικείου, με την οποία καταρτίζονται τα 
τμήματα διακοπών. Κατά τη διάρκεια του μηνάς Αυγού- 
στου δεν προσδιορίζονται προς εκδίκαση πολιτικές υπο¬ 
θέσεις, με εξαίρεση εκείνες που αφορούν τη λήψη ασφα¬ 
λιστικών μέτρων. 

Άρθρο 6ο 
ΕΙΔΙΚΕΣ ΔΙΑΤΑΞΕΙΣ 

Αν έχει διαταχθεί αυτοπρόσωπη εμφάνιση των διαδίκων 
ή μαρτύρων (άρθρ. 245 Κ.Πολ.Δ.) ή επανάληψη της συζη- 
τήσεως κατά το άρθρο 254 Κ.Πολ.Δ. για υποθέσεις αρμο¬ 
διότητας Μονομελούς Πρωτοδικείου οποιασδήποτε δια¬ 
δικασίας, η υπόθεση μπορεί να ανατίθεται, εφόσον είναι 
εφικτό, από το διευθύνοντατο Δικαστήριο Πρόεδρο Πρω¬ 
τοδικών ή Πρωτόδικη, στον ίδιο Δικαστή. 

Άρθρο 7ο 

ΠΟΙΝΙΚΟ ΤΜΗΜΑ - ΣΥΝΕΔΡΙΑΣΕΙΣ ΚΑΙ ΚΑΤΑΝΟΜΗ 
ΥΠΟΘΕΣΕΩΝ 

1. Το Πρωτοδικείο Τριπόλεως λειτουργεί ως ποινικό Δι¬ 
καστήριο,στο οποίο υπάγονται: 
α) Το Μικτό Ορκωτό Δικαστήριο (Μ.Ο.Δ.) 
β) Το Τριμελές Πλημμελειοδικείο 
γ) Το Μονομελές Πλημμελειοδικείο 
δ) Τα Δικαστήρια Ανηλίκων (Μονομελές και Τριμελές). 
Η κατανομή των υποθέσεων και οι ημέρες και ώρες,κα¬ 
τά τις οποίες συνεδριάζουν τα ανωτέρω Δικαστήρια, 
έχουν ως εξής: 

Α) ΜΙΚΤΟ ΟΡΚΩΤΟ ΔΙΚΑΣΤΗΡΙΟ 

Το Μικτό Ορκωτό Δικαστήριο συνεδριάζει ημέρα Τρίτη, 
όταν ορίζεται από τον Εισαγγελέα Εφετών Ναυπλίου, και 
συμμετέχουν σ’ αυτό ο Πρόεδρος Πρωτοδικών ή ο νόμι¬ 
μος αναπληρωτής του και δύο (2) Πρωτόδικες. 

Β) ΤΡΙΜΕΛΕΣ ΠΛΗΜΜΕΛΕΙΟΔΙΚΕΙΟ 

Το Τριμελές Πλημμελειοδικείο συνεδριάζει κάθε Πέ¬ 
μπτη, με ώρα ενάρξεως την ΟΘ.ΟΟ'. Εφόσοντο επιβάλλουν 
οι υπηρεσιακές ανάγκες, ο αριθμός των συνεδριάσεων 
του Τριμελούς Πλημ/κείου δύναται να αυξάνεται κάθε μή¬ 
να κατά μία δικάσιμο, προσδιοριζομένη την τελευταία Τρί¬ 
τη αυτού. Σε αυτό συμμετέχουν ο Πρόεδρος Πρωτοδικών 
ή ο απ’ αυτόν οριζόμενος Πρωτόδικης και δύο Πρωτόδι¬ 
κες ή ένας Πρωτόδικης και ένας Δικαστικός Πάρεδρος ή 
Ειρηνοδίκης ή Πταισματοδίκης. 

Γ) ΜΟΝΟΜΕΛΕΣ ΠΛΗΜΜΕΛΕΙΟΔΙΚΕΙΟ 

α) Το Μονομελές Πλημμελειοδικείο συνεδριάζει στην 
Τρίπολη μια φορά την εβδομάδα, καθ’ ημέρα Τετάρτη και 
με ώρα ενάρξεως την ΟΘ.ΟΟ'. 

β) Το Μονομελές Πλημμελειοδικείο συνεδριάζει, ως με¬ 
ταβατικό, στη Μεγαλόπολη, στο Καστρί, στο Λεβίδι, στη 
Βυτίνα, στη Δημητσάνα, στα Λαγκάδια και στα Τρόπαια. 

γ) Το Μονομελές Πλημμελειοδικείο, ως μεταβατικό, συ- 
νεδριάζειημέρα Δευτέρα και με ώρα ενάρξεως την ΟΘ.ΟΟ'. 

δ) Στο Μονομελές Πλημμελειοδικείο προεδρεύει ο 
Πρόεδρος Πρωτοδικών ή ο απ’ αυτόν οριζόμενος Πρωτό¬ 
δικης ή Δικαστικός Πάρεδρος. 

Δ) ΔΙΚΑΣΤΗΡΙΑ ΑΝΗΛΙΚΩΝ 

α) Το Δικαστήριο Ανηλίκων (Τριμελές) θα συνεδριάζει, 
όταν υπάρχουν υποθέσεις προς εκδίκαση, καθ’ ημέρα 
Πέμπτη και με ώρα ενάρξεως την ΟΘ.ΟΟ'. Σ’ αυτό προε¬ 


δρεύει ο Δικαστής Ανηλίκων ή ο νόμιμος αναπληρωτής 
του και συμμετέχουν δύο νεότεροι Πρωτόδικες, αν τούτο 
είναι εφικτό. 

β) Το Δικαστήριο Ανηλίκων (Μονομελές) θα συνεδριά¬ 
ζει, όταν κατά την κρίση του αρμοδίου για τον προσδιορι¬ 
σμό υποθέσεων Εισαγγελέα, θα συγκεντρώνεται ικανός 
αριθμός δικογραφιών, καθ’ ημέρα Τετάρτη και με ώρα 
ενάρξεως την ΟΘ.ΟΟ'. Σ’ αυτό προεδρεύει ο Δικαστής Ανη¬ 
λίκων ή ο νόμιμος αναπληρωτής του. 

2. Τα αυτόφωρα πλημμελήματα δικάζονται όλες τις 
ημέρες της εβδομάδας, πλην Κυριακής, από το Αυτόφω¬ 
ρο Τριμελές Πλημμελειοδικείο, για όσα υπάγονται στην 
αρμοδιότητα του Τριμελούς Πλημμελειοδικείου και από 
το αυτόφωρο Μονομελές Πλημμελειοδικείο, για όσα υπά¬ 
γονται στην αρμοδιότητα του Μονομελούς Πλημμελειο¬ 
δικείου, με ώρα ενάρξεως της συνεδριάσεως την 13.00'. 

3. Σε κάθε συνεδρίαση των ποινικών Δικαστηρίων ο 
αριθμός των υποθέσεων που εισάγονται προς εκδίκαση 
δεν πρέπει να υπερβαίνει: α) τη μία (1) στο Μικτό Ορκωτό 
Δικαστήριο, β) τις τριάντα (30) στο Τριμελές Πλημμελειο¬ 
δικείο, γ) τις εξήντα (60) στο Μονομελές Πλημμελειοδι¬ 
κείο, δ) τις πέντε (5) στο Τριμελές Δικαστήριο Ανηλίκων 
και ε) τις εξήντα (60) στο Μονομελές Δικαστήριο Ανηλί¬ 
κων. Ο αριθμός των υποθέσεων αυτών μπορεί να αυξηθεί, 
αν ο Εισαγγελέας με σύμφωνη γνώμη και του διευθύνο- 
ντος το Δικαστήριο, κρίνει ότι όλες οι υποθέσεις μπορούν 
να περατωθούν εντός της ημέρας, σύμφωνα με το άρθρο 
374 παρ. 1 Κ.Π.Δ. Εάν έχει προσδιορισθεί μεγαλύτερος 
του ανωτέρω αριθμός υποθέσεων προς εκδίκαση και 
εφόσον, σε κάθε περίπτωση, δεν καταστεί δυνατή η εκδί¬ 
καση των υποθέσεων που έχουν προσδιορισθεί την ημέ¬ 
ρα της δικασίμου, αυτές αναβάλλονται, εκτός εάν, κατά 
την κρίση του Δικαστηρίου, πρόκειται περί υποθέσεων, 
για τις οποίες υφίσταται κίνδυνος παραγραφής της πρά- 
ξεως, οπότε είναι δυνατή η εκδίκαση αυτών σε επόμενη 
εργάσιμη ημέρα, αναλόγως των υπηρεσιακών αναγκών. 

Άρθρο 8ο 

ΣΥΜΒΟΥΛΙΟ ΠΛΗΜΜΕΛΕΙΟΔΙΚΩΝ 

Τ ο Συμβούλιο Πλημμελειοδικών έχει ως αντικείμενό του 
τις αρμοδιότητες που καθορίζονται από τα άρθρα 307, 
309-315 Κ.Π.Δ. ή από άλλες διατάξεις του ιδίου Κώδικα ή 
άλλων ειδικών Νόμων. Οι συνεδριάσεις του δεν είναι δη¬ 
μόσιες, εκτός αν ορίζεται άλλως από το νόμο. Συνεδριά¬ 
ζει όταν και όπου ορίζεται από τον Πρόεδρο Πρωτοδικών 
ή τον αναπληρωτή του. Σ’ αυτό συμμετέχει ο Πρόεδρος 
Πρωτοδικών ή ο απ’ αυτόν οριζόμενος Πρωτόδικης και 
δύο Πρωτόδικες ή ένας Πρωτόδικης και ένας Δικαστικός 
Πάρεδρος ή Ειρηνοδίκης ή Πταισματοδίκης. 

Άρθρο 9ο 

ΑΝΑΚΡΙΣΗ 

Η Ανάκριση θα διενεργείται από ένα Ανακριτικό Τμήμα, 
στο οποίο, ως Ανακριτής, θα διορίζεται Πρωτόδικης. Η 
ανάκριση ε βάρος Ανηλίκων θα διενεργείται από τον ίδιο 
Ανακριτή. 

Άρθρο 10ο 

ΠΡΟΣΔΙΟΡΙΣΜΟΣ ΠΟΙΝΙΚΩΝ ΥΠΟΘΕΣΕΩΝ 
ΕΝΟΨΕΙ ΔΙΚΑΣΤΙΚΩΝ ΔΙΑΚΟΠΩΝ 

1. Αποκλείεται ο καθορισμός δικασίμου για την εκδίκα¬ 
ση ποινικών υποθέσεων κατά τα χρονικά διαστήματα: α) 
από 23 Δεκεμβρίου έως 7 Ιανουάριου, β) από τη Μεγάλη 

Δευτέρα έως την Κυριακή της Διακαινησίμου και γ) από 1 
έως 31 Αυγούστου, κατά τα οποία δικάζονται μόνο τα Αυ¬ 
τόφωρα Πλημμελήματα. 

2. Οι δικάσιμοι κατά τη διάρκεια των δικαστικών διακο¬ 
πών καθορίζονται, ανάλογα με την κίνηση των υποθέσεων 
και τον αριθμό των δικαστικών λειτουργών που υπηρε¬ 
τούν, με την απόφαση της Ολομέλειας του Πρωτοδικείου, 
με την οποία καταρτίζονται τα τμήματα των διακοπών. Ει¬ 
δικά όμως οι δικάσιμοι των ποινικών δικαστηρίων δεν 
μπορεί να υπερβαίνουν: α) κατά το χρονικό διάστημα από 
1 έως 30 Ιουλίου, τη μία (1) για την εκδίκαση υποθέσεων 
αρμοδιότητας του Μικτού Ορκωτού Δικαστηρίου και μό¬ 
νο σε περίπτωση εξαιρετικού λόγου και ιδίως λόγω συ- 
μπληρώσεως του δεκαοκτάμηνου της προσωρινής κρα- 
τήσεως κατά την κρίση του Εισαγγελέως Εφετών Ναυ¬ 
πλίου, σύμφωνα με το άρθρο 378 παρ.1 Κ.Π.Δ., τη μία (1) 
για την εκδίκαση υποθέσεων αρμοδιότητας του Τριμε- 
λούς Πλημμελειοδικείου της έδρας και τη μία (1) για την 
εκδίκαση υποθέσεων αρμοδιότητας του Μονομελούς 
Πλημμελειοδικείου της έδρας και β) κατά το χρονικό διά¬ 
στημα από 1 έως 15 Σεπτεμβρίου, τη μία (1) για την εκδί¬ 
καση υποθέσεων αρμοδιότητας του Μικτού Ορκωτού Δι¬ 
καστηρίου και μόνο σε περίπτωση εξαιρετικού λόγου και 
ιδίως λόγω συμπληρώσεωςτου δεκαοκτάμηνου της προ¬ 
σωρινής κρατήσεως κατά την κρίση του Εισαγγελέως 
Εφετών Ναυπλίου, σύμφωνα με το άρθρο 378 παρ.1 
Κ.Π.Δ., τη μία (1) για την εκδίκαση υποθέσεων αρμοδιό¬ 
τητας του Τριμελούς Πλημμελειοδικείου της έδρας και τη 
μία (1) για την εκδίκαση υποθέσεων αρμοδιότητας του 
Μονομελούς Πλημμελειοδικείου της έδρας. Σε αυτές δεν 
περιλαμβάνονται οι υποθέσεις που δικάζονται κατά την 
αυτόφωρη διαδικασία. 

Άρθρο 11ο 

ΥΠΟΘΕΣΕΙΣ ΤΟΥ ΝΟΜΟΥ ΠΕΡΙ ΕΚΛΟΓΩΝ 

Στην εκδίκαση των υποθέσεων αυτών λαμβάνουν μέρος 
όλοι οι Δικαστές που υπηρετούν στο Πρωτοδικείο Τριπό- 
λεως οριζόμενοι κατά περίπτωση από τον Πρόεδρο του 
Δικαστηρίου αυτού. 

Άρθρο 12ο 

ΥΠΟΘΕΣΕΙΣ ΠΕΙΘΑΡΧΙΚΗΣ ΔΙΚΑΙΟΔΟΣΙΑΣ 

Στην εκδίκαση των υποθέσεων αυτών προεδρεύει ο 
Πρόεδρος Πρωτοδικώνή ο απ’ αυτόν οριζόμενος Πρωτό¬ 
δικης. Τα πειθαρχικά συμβούλια συνεδριάζουν όπου και 
όταν ορίζει ο Πρόεδρος Πρωτοδικών ή ο νόμιμος ανα¬ 
πληρωτής του. 

Άρθρο 13ο 

ΣΥΓΚΛΗΣΗ ΟΛΟΜΕΛΕΙΑΣ 

Η Ολομέλεια των Δικαστών του Πρωτοδικείου Τριπόλε- 
ως συγκαλείται από τον διευθύνοντα το Δικαστήριο Πρό¬ 
εδρο Πρωτοδικών ή τον αρχαιότερο Π ρωτοδίκη ή εφόσον 
το ζητήσει εγγράφως το ένα τρίτο των μελών που κατά το 
χρόνο της αίτησης συμμετέχουν σε αυτή ή ο Εισαγγελέ¬ 
ας του Δικαστηρίου (άρθρο Μπαρ. 1 του Ν. 1756/1988). 
Τα μέλη της (Δικαστές και Δικαστικοί Πάρεδροι) καλού¬ 
νται εγγράφως πέντε (5) τουλάχιστον ημέρες πριν από τη 
συνεδρίαση με ατομική πρόσκληση, που περιέχει τα θέ¬ 
ματα για συζήτηση και τοποθετείται στην υπηρεσιακή 
τους θυρίδα. Ο Προϊστάμενος της Εισαγγελίας Πρωτοδι¬ 
κών Τριπόλεως συγκαλείται στην Ολομέλεια με ατομική 
πρόσκληση πριν από την ίδια προθεσμία. 


ΚΕΦΑΛΑΙΟ ΔΕΥΤΕΡΟ 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΗΣ ΓΡΑΜΜΑΤΕΙΑΣ 
Άρθρο 14ο 

ΤΜΗΜΑΤΑ ΓΡΑΜΜΑΤΕΙΑΣ 

Η Γραμματεία του Δικαστηρίου διαιρείται, εκτός από το 
Γ ραφείο Διοικήσεως, σε τρία (3) τμήματα και ειδικότερα 
σε δύο (2) πολιτικά (1 ο και 2ο) και ένα (1) ποινικό (3ο), των 
οποίων οι αρμοδιότητες και η στελέχωση σε υπαλλήλους 
ορίζονται ως κατωτέρω: 

Α. ΓΡΑΦΕΙΟ ΔΙΟΙΚΗΣΕΩΣ 

Η Διοίκηση της Διευθύνσεως του Πρωτοδικείου Τριπό¬ 
λεως αποτελεί χωριστό γραφείο όλων των τμημάτων. 
Στην αρμοδιότητα του γραφείου αυτού ανήκει: 1) η διεκ¬ 
περαίωση της διοικητικής Υπηρεσίαςτης Γραμματείας, 2) 
η τήρηση του πρωτοκόλλου (κοινού καιεμπιστευτικού) ει¬ 
σερχομένων και εξερχομένων εγγράφων, 3) η σύνταξη 
και η τήρηση του μητρώου των υπαλλήλων, καθώς και των 
ατομικών φακέλλωντων υπαλλήλων και η ενημέρωση αυ¬ 
τών, 4) η σύνταξη των πινάκων εκκρεμότητας των Δικα¬ 
στών, των βιογραφικών σημειωμάτων αυτών και λοιπών 
στοιχείων, 5) η καθαρογραφή των εγγράφων των υπηρε¬ 
σιών των Δικαστών και των Δικαστικών Υπαλλήλων, 6) η 
καθαρογραφή των εγγράφων αναπλήρωσης του Εισαγ¬ 
γελέα στα Μονομελή Πλημμελειοδικεία, που συνεδριά¬ 
ζουν εκτός της έδρας του Πρωτοδικείου, 7) τα σχετικά με 
την προπαρασκευή και τη διεξαγωγή των Βουλευτικών 
εκλογών, των Δημοτικών και Κοινοτικών εκλογών και των 
Ευρωεκλογών (διορισμός εφορευτικών επιτροπών, ανα¬ 
κήρυξη υποψηφίων, έκδοση αποτελεσμάτων, ανακήρυξη 
επιτυχόντων κ.λ.π.), 8) η διαχείριση πιστώσεων, η διενέρ¬ 
γεια μειοδοτικών διαγωνισμών και η προμήθεια υλικών 
(ειδών γραφικής ύλης, εντύπων, βιβλίων, ειδών καθαριό¬ 
τητας κ.λ.π.), 9) η παρακολούθηση της λειτουργίας του 
φωτοτυπικού μηχανήματος, του τηλεομοιοτυπικού μηχα¬ 
νήματος, των ηλεκτρονικών υπολογιστών, γραφομηχα¬ 
νών και αριθμομηχανών του Πρωτοδικείου, η προμήθεια 
των απαραίτητων για τη λειτουργία τους υλικών, η επι¬ 
σκευή και συντήρησή τους, 10) η τήρηση των βιβλίων 
αποφάσεων του συμβουλίου,η σύνταξη και έκδοση των 
σχετικών εγγράφων, 11) η σύνταξη των εγγράφων για την 
ορκωμοσία δικαστικών παρέδρων, δικηγόρων, συμβολαι¬ 
ογράφων, υπαλλήλων, δικαστικών επιμελητών και των εκ¬ 
θέσεων εμφανίσεως δικαστών, υπαλλήλων, συμβολαιο¬ 
γράφων, 12) η παραλαβή αιτήσεων συμβολαιογράφων 
για χορήγηση κανονικών αδειών και αναπλήρωση λόγω 
κωλυμάτων, η σύνταξη και καθαρογραφή των σχετικών 
πράξεων, η τήρηση αρχείου, δειγμάτων υπογραφής συμ¬ 
βολαιογράφων και η θεώρηση της υπογραφής τους, 13) 
η διεκπεραίωση της αναγκαίας γραφικής εργασίας για 
την εκδίκαση πειθαρχικών αδικημάτων υπαλλήλων, δικα¬ 
στικών επιμελητών και συμβολαιογράφων, η τήρηση των 
σχετικών πρακτικών, η καθαρογραφή των σχετικών απο¬ 
φάσεων και η κοινοποίησή τους στους ενδιαφερομένους, 
σύμφωνα με τους ορισμούς του νόμου, 14) η σύνταξη δι- 
καιολογητικών για τις μετακινήσεις των δικαστών και 
υπαλλήλων εκτός έδρας και η διεκπεραίωσή τους αρμο- 
δίως, 15) η σύνταξη και διεκπεραίωση των εγγράφων που 
απαιτούνται σχετικά με τις αρχαιρεσίες των σωματείων, 
16) η παραλαβή των αιτήσεων, η καταχώρησή τους και η 
τήρηση του σχετικού βιβλίου, σχετικά με συμβάσεις ενε¬ 
χύρου χρηματοδοτικής μίσθωσης, 17) η παραλαβή βι- 

βλίων, επίπλων και σκευών προς χρήση του Πρωτοδικεί¬ 
ου και τήρηση των σχετικών βιβλίων. 

Στο τμήμα αυτό θα υπηρετεί ο Προϊστάμενος Δ/νσης 
της Γραμματείας, καθώς και μια δακτυλογράφος, που εί¬ 
ναι ξεχωριστή κατηγορία Δικαστικού Υπαλλήλου και θα 
ασχολείται με την καθαρογραφή αποφάσεων του Πολιτι¬ 
κού Τμήματος, καθώς και με την καθαρογραφή οποιων- 
δήποτε άλλων εγγράφων, που θα της υποδειχθούν από το 
Γ ραφείο Διευθύνσεως της Γ ραμματείας. 

Β. ΠΡΩΤΟ ΤΜΗΜΑ 
ΠΡΩΤΟ (Ιο) ΠΟΛΙΤΙΚΟ ΤΜΗΜΑ 

Στην αρμοδιότητα του τμήματος αυτού ανήκει: 1) η πα¬ 
ραλαβή όλων των δικογράφων που απευθύνονται ενώ¬ 
πιον του Πολυμελούς Πρωτοδικείου και που δικάζονται 
κατά την τακτική διαδικασία και κατά την εκούσια δικαιο¬ 
δοσία του Πολυμελούς Πρωτοδικείου, η σύνταξη των εκ¬ 
θέσεων καταθέσεως δικογράφων, ο προσδιορισμός δι¬ 
κασίμων, η εγγραφή των δικογράφων στα αντίστοιχα πι¬ 
νάκια, η χορήγηση αντιγράφων στους ενδιαφερομένους, 
η ευρετηρίαση των δικογράφων κατά αριθμητική σειρά, η 
τοποθέτηση των δικογράφων, αιτήσεων κ.λ.π. στο αρχείο 
κατά αριθμητική σειρά, 2) η δημοσίευση των αποφάσεων 
που εκδίδονται επί των ανωτέρω δικογράφων, η ενημέ¬ 
ρωση των σχετικών βιβλίων, η καθαρογραφή και διεκπε¬ 
ραίωση αυτών και η παράδοσή τους στο αρχείο, 3) η σύ¬ 
νταξη εκθέσεων ασκήσεως ενδίκων μέσων κατά των απο¬ 
φάσεων του Πολυμελούς Πρωτοδικείου, 4) η σύνταξη 
εκθέσεων παραιτήσεως από ένδικα μέσα κατά αποφάσε¬ 
ων που εκδίδονται κατά τη διαδικασία των γαμικών δια¬ 
φορών, 5) η έκδοση πιστοποιητικών για μη άσκηση ενδί¬ 
κων μέσων, 6) η χορήγηση επικυρωμένων αντιγράφων 
όλων των πιο πάνω εγγράφων στους ενδιαφερομένους, 

7) η παροχή πληροφοριών για την πορεία των υποθέσεων 
στις οποίες αναφέρονται όλα τα παραπάνω δικόγραφα, 

8) η συμμετοχή ως γραμματέων έδρας κατά την εκδίκαση 
κάθε φύσεως υποθέσεως αρμοδιότητας Πολυμελούς 
Πρωτοδικείου, ή και Μονομελούς Πρωτοδικείου, ανάλο¬ 
γα με τις ανάγκες της υπηρεσίας, 9) η παραλαβή των προ¬ 
τάσεων των διαδίκων και των προσθηκών επί των προτά¬ 
σεων και η σύνταξη σχετικών εκθέσεων καταθέσεως, 10) 
η παραλαβή αιτήσεων και η σύνταξη εκθέσεων καταθέσε¬ 
ως αιτήσεων για τη λήψη ασφαλιστικών μέτρων οποιοσ¬ 
δήποτε φύσεως, η χορήγηση αντιγράφων των πιο πάνω 
αιτήσεων, η σύνταξη των προσωρινών διαταγών οποιοσ¬ 
δήποτε φύσεως, η ενημέρωση των σχετικών βιβλίων με 
την εγγραφή των πιο πάνω αιτήσεων στο οικείο έκθεμα, η 
σύνταξη των πινάκων αναβολής συζητήσεως των υποθέ¬ 
σεων, η δημοσίευση των αποφάσεων, η τήρηση του αρ¬ 
χείου εκδιδομένων αποφάσεων, η χορήγηση αντιγράφων 
των αποφάσεων, η έκδοση κλήσεων διαδίκων, η σύνταξη 
εκθέσεων κατάθεσης εγγυητικών επιστολών, η σύνταξη 
πρακτικών συμβιβασμού, η σύνταξη πρακτικών παραίτη¬ 
σης από δικογράφων ή από δικαιώματος, η σύνταξη προ¬ 
εδρικών πράξεων για ορισμό πραγματογνωμόνων, η σύ¬ 
νταξη πρακτικών όρκισης πραγματογνωμόνων, η σύντα¬ 
ξη και έκδοση πιστοποιητικών αναγκαστικής διαχείρισης, 
η σύνταξη και έκδοση πιστοποιητικών σχετικά με εκδιδό- 
μενες αποφάσεις, η αποστολή στον Εισαγγελέα Πλημμε- 
λειοδικών αποφάσεων, πρακτικών και άλλων εγγράφων, 
όταν αυτό διατάσσεται με την απόφαση, η παροχή πλη¬ 
ροφοριών στους ενδιαφερομένους, η χορήγηση σημειω¬ 
μάτων σχετικά με τους πλειστηριασμούς διαφόρων περι¬ 


ουσιακών στοιχείων, η χορήγηση πιστοποιητικών σχετικά 
με την τύχη των προσωρινών διαταγών επί ματαιώσεως 
της συζητήσεως των υποθέσεων, η παραλαβή αιτήσεων 
και η σύνταξη εκθέσεων καταθέσεως αιτήσεων για τη λή¬ 
ψη ασφαλιστικών μέτρων σε μη εργάσιμες ημέρες και 
ώρες, η τήρηση πρακτικών επίτης έδρας, όταν αυτό προ- 
βλέπεται από το νόμο ή διατάσσεται από το Δικαστή, η σύ¬ 
νταξη πρακτικών και κλήσεων σε περίπτωση αναβολής 
συζητήσεως των υποθέσεων, η απόδοση εγγυητικών επι¬ 
στολών, 11) η σύνταξη μηνιαίων πινάκων εκκρεμότητας 
των δικαστών, η σύνταξη πινάκων εργασιών των δικα¬ 
στών, 12) η χορήγηση αποσπασμάτων των εκδιδομένων 
αποφάσεων 13) η καθαρογραφή των σχετικών αποφάσε¬ 
ων και η χορήγηση αντιγράφων στους ενδιαφερομένους, 
όταν αυτό ζητηθεί, 14) η τήρηση πρακτικών επίτης έδρας 
όταν αυτό προβλέπεται από το νόμο ή διατάσσεται από το 
δικαστή, 15) η σύνταξη πρακτικών και κλήσεων σε περί¬ 
πτωση αναβολής συζητήσεως των υποθέσεων, η απόδο¬ 
ση εγγυητικών επιστολών, 16) οι διεξαγωγές των αποδεί¬ 
ξεων, παραλαβή αιτήσεων για παράταση προθεσμίας διε¬ 
ξαγωγής αποδείξεων, η σύνταξη των σχετικών εκθέσεων 
καταθέσεως, η καθαρογραφή αποφάσεων παρατάσεως 
προθεσμίας για την διεξαγωγή των αποδείξεων, η σύντα¬ 
ξη, ευρετηρίαση και επικύρωση των σχετικών εισηγητι¬ 
κών εκθέσεων και πρακτικών, 17) η παραλαβή αιτήσεων 
για όρκιση πραγματογνωμόνων, για διενέργεια αυτο¬ 
ψίας, η σύνταξη πρακτικών όρκισης πραγματογνωμόνων, 
η σύνταξη και καθαρογραφή εκθέσεων αυτοψίας, η πα¬ 
ραλαβή εκθέσεων πραγματογνωμοσύνης, και αντικατα- 
στάσεως πραγματογνωμόνων, 18) η καθαρογραφή όλων 
γενικά των αποφάσεων, που αφορούν στα αντικείμενα 
του τμήματος αυτού, όταν δε οι ανάγκες της υπηρεσίας 
το επιβάλλουν, η καθαρογραφή κάθε άλλου υπηρεσιακού 
εγγράφου, 19) η έκδοση πιστοποιητικών περί πτωχεύσε- 
ως ή όχι εταιρειών και φυσικών προσώπων, η σύνταξη των 
υποβαλλόμενων στο Δικαστήριο εκθέσεων για διορισμό 
συνδίκων, των εκθέσεων του Εισηγητή πτωχεύσεως για 
ορισμό χρόνου συνελεύσεως πιστωτών για συμβιβασμό, 
των εκθέσεων συνελεύσεως πιστωτών για συμβιβασμό ή 
ένωσης των πιστωτών, των υποβαλλόμενων στο Δικαστή¬ 
ριο εκθέσεων για επικύρωση πτωχευτικών συμβιβασμών, 
των υποβαλλόμενων στο Δικαστήριο εκθέσεων για διορι¬ 
σμό συνδίκων ενώσεως ή για την έκδοση αποφάσεων πε¬ 
ρί αντικαταστάσεωςτων συνδίκων αυτών, των υποβαλλό¬ 
μενων στο Δικαστήριο εκθέσεων για την έκδοση αποφά¬ 
σεων περί καθορισμού προσωρινής ή οριστικής 
αντιμισθίας των συνδίκων, των υποβαλλόμενων στο Δικα¬ 
στήριο εκθέσεων για τη χορήγηση αδείας εκποιήσεως 
ακίνητης πτωχευτικής περιουσίας, των εκθέσεων του Ει¬ 
σηγητή Πτωχεύσεων για εκποίηση ακινήτων πτωχευτικής 
περιουσίας, των εκθέσεων συνελεύσεως πιστωτών για τη 
λογοδοσία των συνδίκων και τη γνωμοδότηση των πιστω¬ 
τών για το αν ο πτωχός είναι συγγνωστός ή όχι, των εκθέ¬ 
σεων του Εισηγητή Πτωχεύσεων για αποκατάσταση πτω¬ 
χών, των υποβαλλόμενων στο Δικαστήριο εκθέσεων για 
έκδοση αποφάσεων περί παύσεως των εργασιών των 
πτωχεύσεων και ανακλήσεως αυτών και των υποβαλλό¬ 
μενων στο Δικαστήριο εκθέσεων για έκδοση αποφάσεων 
για την ανάκληση των αποφάσεων εκείνων που κήρυξαν 
παύση εργασιών πτωχεύσεων και οτιδήποτε άλλο σχετί¬ 
ζεται με την πτωχευτική διαδικασία, 20) η έκδοση απο- 
γράφων, η ενημέρωση των σχετικών βιβλίων και ευρετη¬ 
ρίων, ο υπολογισμός του τέλους απογράφου, 21) η παρα- 

λαβή των κατατιθέμενων διαθηκών, η σύνταξη εκθέσεων 
καταθέσεως αυτών, η δημοσίευση των διαθηκών με τη 
σύνταξη και καθαρογραφή των πρακτικών συζήτησης, η 
ευρετηρίαση των διαθηκών, η παραλαβή των διαθηκών 
που αποστέλλουν οιεκτός έδρας συμβολαιογράφοι και οι 
ξένες αρχές, η καταχώρηση των τελευταίων αυτών δια¬ 
θηκών στα σχετικά βιβλία και η ευρετηρίασή τους, η διε¬ 
ξαγωγή της σχετικής αλληλογραφίας, η αποστολή στο τέ¬ 
λος κάθε μήνα αντιγράφων όλων των διαθηκών στο Πρω¬ 
τοδικείο Αθηνών, τη Δ.Ο.Υ. Τριπόλεως και Υπουργείο 
Οικονομικών, η παραλαβή αιτήσεων, η έκδοση πιστοποι¬ 
ητικών περί δημοσιεύσεως ή όχι διαθηκών, η χορήγηση 
αντιγράφων διαθηκών, η συμμετοχή τους ως γραμματείς 
έδρας κατά τις ημέρες που δημοσιεύονται διαθήκες και 
εξετάζονται μάρτυρες για την κήρυξη των ιδιόγραφων 
διαθηκών ως κύριων, 22) η σύνταξη εγγράφων σχετικών 
με αποποιήσεις κληρονομιών, σχολάζουσες κληρονο¬ 
μιές, ενημέρωση και τήρηση σχετικών βιβλίων, 23) η πα¬ 
ραλαβή και η σύνταξη εκθέσεων καταθέσεως εταιρικών 
ομόρρυθμων και ετερόρρυθμων εταιριών και εταιριών πε¬ 
ριορισμένης ευθύνης, ο σχηματισμός του οικείου φακέλ- 
λου, η χορήγηση επικυρωμένου αντιγράφου των ως άνω 
εταιρειών, η δημοσίευσή τους, η ευρετηρίασή τους κατ’ 
αλφαβητική σειρά, η τήρηση του ευρετηρίου εταιρειών, η 
χορήγηση πιστοποιητικών για τροποποιήσεις εταιρειών, 
για διάλυση εταιρειών και για καταχωρημένες ή μη εται¬ 
ρείες και η χορήγηση επικυρωμένων αντιγράφων παλαι¬ 
ών εταιρειών, 24) η δημοσίευση καταστατικών σωματεί¬ 
ων, η διεκπεραίωση αυτών, η παράδοσή τους στο Γενικό 
Αρχείο, η ενημέρωση των σχετικών βιβλίων, 25) η έρευνα 
για τη χορήγηση πιστοποιητικών που αφορούν σε δικα¬ 
στική συμπαράσταση ή αντίληψη, η σύνταξη σχετικής έν¬ 
δειξης στις υποβαλλόμενες αιτήσεις, η ενημέρωση των 
σχετικών με τις συζητούμενες υποθέσεις βιβλίων, 26) η 
σύνταξη εγγράφων και διεκπεραίωση υποθέσεων σχετι¬ 
κά με υιοθεσίες, ενημέρωση ενδιαφερομένων σχετικά με 
υποθέσεις υιοθεσιών, σύνταξη σχετικών πινάκων, όπου 
απαιτείται, 27) η τήρηση του αρχείου του Πρωτοδικείου, 
η αρχειοθέτηση οποιοσδήποτε φύσεως εγγράφων (απο¬ 
φάσεων κ.λ.π.), έκδοση πιστοποιητικών, χορήγηση αντι¬ 
γράφων αποφάσεων, απογράφων κ.λ.π., πολτοποίηση 
αχρήστων αρχείων, διεκπεραίωση οποιοσδήποτε άλλης 
συναφούς εργασίας, 28) η διαδικασία ετήσιας αναθεώ¬ 
ρησης εκλογικών καταλόγων. 

Στο Τμήμα αυτό θα υπηρετούν πέντε (5) υπάλληλοι, από 
τους οποίους ο ένας (1) θα είναι Επιμελητής Δικαστηρίων. 

Γ. ΔΕΥΤΕΡΟΤΜΗΜΑ 
ΔΕΥΤΕΡΟ (2ο) ΠΟΛΙΤΙΚΟ ΤΜΗΜΑ 

Στην αρμοδιότητα του τμήματος αυτού ανήκει: 1) η πα¬ 
ραλαβή όλων των δικογράφων που απευθύνονται ενώ¬ 
πιον του Μονομελούς Πρωτοδικείου και που δικάζονται 
κατά την τακτική διαδικασία, την εκούσια δικαιοδοσία, 
των ειδικών διαδικασιών χωρίς πινάκιο, των ειδικών διαδι¬ 
κασιών με πινάκιο, η σύνταξη των εκθέσεων καταθέσεως, 
ο προσδιορισμός δικασίμων, η εγγραφή των δικογράφων 
στα αντίστοιχα πινάκια, η χορήγηση αντιγράφων ένας εν¬ 
διαφερομένους, η ευρετηρίαση των δικογράφων κατά 
αριθμητική σειρά, η τοποθέτηση των δικογράφων, αιτή¬ 
σεων κ.λ.π. στο αρχείο κατά αριθμητική σειρά, 2) η παρα¬ 
λαβή των προτάσεων των διαδίκων και των προσθηκών 
επί των προτάσεων και η σύνταξη σχετικών εκθέσεων κα¬ 
ταθέσεως, 3) η δημοσίευση των αποφάσεων που εκδίδο- 


νται επί των ανωτέρω δικογράφων, η καθαρογραφή και 
διεκπεραίωση αυτών και η παράδοσή ένας στο αρχείο, 4) 
η σύνταξη εκθέσεων ασκήσεως ενδίκων μέσων κατά των 
αποφάσεωντου Μονομελούς Πρωτοδικείου, που εκδίδο- 
νται κατά ένας παραπάνω διαδικασίες, η σύνταξη εκθέ¬ 
σεων παραιτήσεως από ένδικα μέσα κατά αποφάσεων 
που εκδίδονται κατά τη διαδικασία των γαμικών διαφο¬ 
ρών, η έκδοση πιστοποιητικών για μη άσκηση ενδίκων μέ¬ 
σων, η έκδοση κληρονομητηρίων, η χορήγηση επικυρω¬ 
μένων αντιγράφων όλων των ανωτέρω εγγράφων ένας 
ενδιαφερομένους, 5) η συμμετοχή ως γραμματέων έδρας 
κατά την εκδίκαση κάθε φύσεως υποθέσεως, κατά την 
ημέρα που συνεδριάζει το αντίστοιχο Δικαστήριο, σχετι¬ 
κά με τα αντικείμενα του τμήματος αυτού, καθώς και κα¬ 
τά την εκδίκαση υποθέσεωντου 1 ου τμήματος, εφόσοντο 
επιβάλλουν οι ανάγκες της υπηρεσίας, 6) η έκδοση κλή¬ 
σεων διαδίκων, η σύνταξη εκθέσεων κατάθεσης εγγυητι¬ 
κών επιστολών, 7) η σύνταξη πρακτικών συμβιβασμού, η 
σύνταξη πρακτικών παραίτησης από δικογράφων ή από 
δικαιώματος, 8) η σύνταξη προεδρικών πράξεων για ορι¬ 
σμό πραγματογνωμόνων, η σύνταξη πρακτικών όρκισης 
πραγματογνωμόνων, 9) η σύνταξη και η έκδοση πιστοποι¬ 
ητικών σχετικά με ένας εκδιδόμενες αποφάσεις, η απο¬ 
στολή στον Εισαγγελέα Πλημμελειοδικών αποφάσεων, 
πρακτικών και άλλων εγγράφων, όταν αυτό διατάσσεται 
με την απόφαση, 10) οι διεξαγωγές των αποδείξεων, πα¬ 
ραλαβή αιτήσεων για παράταση προθεσμίας διεξαγωγής 
αποδείξεων, η σύνταξη των σχετικών εκθέσεων καταθέ¬ 
σεως, η καθαρογραφή αποφάσεων παρατάσεως προθε¬ 
σμίας για την διεξαγωγή των αποδείξεων, η σύνταξη, ευ¬ 
ρετηρίαση και επικύρωση των σχετικών εισηγητικών εκ¬ 
θέσεων και πρακτικών, 11) η παραλαβή αιτήσεων για 
όρκιση πραγματογνωμόνων, για διενέργεια αυτοψίας, η 
σύνταξη πρακτικών όρκισης πραγματογνωμόνων, η σύ¬ 
νταξη και καθαρογραφή εκθέσεων αυτοψίας, η παραλα¬ 
βή εκθέσεων πραγματογνωμοσύνης, και αντικαταστάσε- 
ως πραγματογνωμόνων, 12) η καθαρογραφή όλων γενικά 
των αποφάσεων, που αφορούν στα αντικείμενα του τμή¬ 
ματος αυτού, όταν δε οι ανάγκες ένας υπηρεσίας το επι¬ 
βάλλουν, η καθαρογραφή κάθε άλλου υπηρεσιακού εγ¬ 
γράφου, 13) η παραλαβή των αιτήσεων για έκδοση διατα¬ 
γών πληρωμής, η σύνταξη των εκθέσεων καταθέσεως 
αυτών, η δημοσίευση των διαταγών πληρωμής, 14) η πα¬ 
ραλαβή των ανακοπών κατά διαταγών πληρωμής και αγω¬ 
γών από ένας πιστωτικούς τίτλους, η σύνταξη των εκθέ¬ 
σεων καταθέσεως αυτών, ο προσδιορισμός δικασίμου για 
τη συζήτηση αυτών, η ενημέρωση των σχετικών βιβλίων 
και ευρετηρίων, η σύνταξη εκθεμάτων, η δημοσίευση των 
εκδιδομένων επί των ανακοπών και αγωγών αποφάσεων, 
η καθαρογραφή αυτών, η χορήγηση αντιγράφων, η έκδο¬ 
ση και χορήγηση πιστοποιητικών ασκήσεως ή όχι ανακο¬ 
πών κατά διαταγών πληρωμής, η παροχή πληροφοριών 
για την πορεία των υποθέσεων και η συμμετοχή των ως 
γραμματέων έδρας κατά ένας ημέρες που εκδικάζονται οι 
παραπάνω ανακοπές και αγωγές, 15) η έκδοση απογρά- 
φων, η ενημέρωση των σχετικών βιβλίων και ευρετηρίων, 
ο υπολογισμός του τέλους απογράφου, 16) η διαδικασία 
των απαλλοτριώσεων, 17) η αντικατάσταση των χαμένων 
και φθαρμένων εκλογικών βιβλιαρίων και η έκδοση βεβαι¬ 
ώσεων σχετικά με την άσκηση του εκλογικού δικαιώμα¬ 
τος, 18) η σύνταξη των μηνιαίων πινάκων κινήσεως του 
Μονομελούς Πρωτοδικείου, καθώς και των πινάκων εκ¬ 
κρεμότητας των Δικαστών. 

Στο Τμήμα αυτό θα υπηρετούν πέντε (5) υπάλληλοι, από 
τους οποίους ο ένας (1) θα είναι Επιμελητής Δικαστηρίων. 

Δ. ΤΡΙΤΟ ΤΜΗΜΑ 

ΠΟΙΝΙΚΟ ΤΜΗΜΑ 

Στην αρμοδιότητα του τμήματος αυτού ανήκει: 1) Η 
συμμετοχή υπαλλήλων ως γραμματέων έδρας κατά τις 
συνεδριάσεις του Μικτού Ορκωτού Δικαστηρίου, του Τρι¬ 
μελούς Πλημμελειοδικείου, του Τριμελούς Δικαστηρίου 
Ανηλίκων, του Μονομελούς Πλημμελειοδικείου και του 
Μονομελούς Δικαστηρίου Ανηλίκων, 2) Η σύνταξη και κα- 
θαρογραφή των πρακτικών συνεδριάσεων και η καθαρο- 
γραφή των αποφάσεων (σκεπτικών κ.λ.π.) αυτών, 3) Η κα- 
ταχώρηση των αποφάσεων στο προβλεπόμενο από το Ν. 
969/1970 βιβλίο, 4) η σύνταξη εκθέσεων ασκήσεως ενδί¬ 
κων μέσων (εφέσεων, αναιρέσεων κ.λ.π.), η χορήγηση πι¬ 
στοποιητικών ασκήσεως ή όχι ενδίκων μέσων, 5) Η υπο¬ 
βολή των αναβλητικών αποφάσεων, των εκδιδομένων 
ερήμην του κατηγορουμένου και των αποφάσεων κατά 
των οποίων ασκούνται ένδικα μέσα στον αρμόδιο Εισαγ¬ 
γελέα Εφετών και Πλημμελειοδικών, 6) η ταξινόμηση των 
αποφάσεων κατ’ αύξοντα αριθμό και η αποστολή τους 
στο τμήμα του αρχείου για αρχειοθέτηση, 7) η τήρηση επί 
της έδρας πρακτικών συνεδριάσεως, η καθαρογραφή 
των πρακτικών αυτών, 8) η κλήρωση ενόρκων, η έναρξη 
συνόδων, η σύνταξη αποφάσεων, με τις οποίες τιμωρού¬ 
νται λιπένορκοι, η διαγραφή και αντικατάσταση ενόρκων 
που αδυνατούν να εκπληρώσουντα καθήκοντά τους κατά 
τη διάρκεια της συνόδου για την οποία κληρώθηκαν, η 
αποστολή κατάστασης κληρωθέντων ενόρκων στην Ει¬ 
σαγγελία Πρωτοδικών, τήρηση επί της έδρας πρακτικών 
συνεδριάσεως, 9) σύνταξη αιτήσεων ακυρώσεως αποφά¬ 
σεων ή διαδικασίας, 10) η αποστολή αποσπασμάτων απο¬ 
φάσεων τιμωρίας λιπενόρκων και λιπομαρτύρων προς 
εκτέλεση, 11) η δημοσίευση των αποφάσεων των δικα¬ 
στηρίων, η έκδοση αποσπασμάτων από τις αποφάσεις, 
12) η εκκαθάριση των επιβαλλόμενων χρηματικών ποι¬ 
νών, δικαστικών εξόδων και τελών, η είσπραξη χρημάτων 
σ’ όλες τις ημέρες που συνεδριάζουν τα ποινικά δικαστή¬ 
ρια, η καταχώρηση των μετατρεπόμενων σε χρηματικές 
ποινές στερητικών της ελευθερίας ποινών στα οικεία βι¬ 
βλία, η διαβίβαση των καταστάσεων είσπραξης στη 
Δ.Ο.Υ. Τριπόλεως, η βεβαίωση των χρηματικών ποινών 
που επιβάλλονται στους ερήμην καταδικαζόμενους κατη¬ 
γορούμενους, η σύνταξη τριπλοτύπων καταστάσεων για 
επιστροφή και διαγραφή ποσών από τα αρμόδια ταμεία, 
η διεξαγωγή της σχετικής αλληλογραφίας με τα δημόσια 
ταμεία, 13) η σύνταξη των ποινικών μητρώων των καταδι- 
καζομένων αντιμωλία κατηγορουμένων, η έκδοση και σύ¬ 
νταξη στατιστικών δελτίων των καταδικαζομένων κατηγο¬ 
ρουμένων, 14) η παραλαβή δικογραφιών των ερήμην κα- 
ταδικαζομένων από την εισαγγελία, ο διαχωρισμός τους 
κατά δικαστήρια, η ενημέρωση των σχετικών βιβλίων, η 
σύνταξη ποινικών μητρώωντων ερήμην καταδικαζομένων 
κατηγορουμένων και των αντίστοιχων στατιστικών δελ¬ 
τίων, η ταξινόμηση των δελτίων ποινικού μητρώου κατά 
Εισαγγελία Πρωτοδικών, η καταχώρησή τους στο ειδικό 
βιβλίο και η αποστολή τους στην Εισαγγελία και, τέλος, η 
αλληλογραφία για την ανεύρεση μέσω των αρμοδίων 
αστυνομικών τμημάτων ή άλλης αρμόδιας αρχής στοιχεί¬ 
ων των ερήμην καταδικαζομένων για τη συμπλήρωση των 
δελτίων ποινικού μητρώου, 15) η σύνταξη εκθέσεων κα- 
ταθέσεως και αποδόσεως χρηματικών εγγυήσεων κ.λ.π., 


η τήρηση και ενημέρωση των σχετικών βιβλίων, 16) η πα¬ 
ραλαβή και αρχειοθέτηση ποινικών αποφάσεων και των 
αντίστοιχων δικογραφιών, η παραλαβή αποδεικτικών επι- 
δόσεως αποφάσεων και η αρχειοθέτησή τους, η χορήγη¬ 
ση αντιγράφων ποινικών αποφάσεων, η χορήγηση απο- 
γράφων επί ποινικών αποφάσεων, η διεκπεραίωση της 
σχετικής με την αποστολή αντιγράφων αποφάσεων, στοι¬ 
χείων φυγόποινων κ.λ.π. αλληλογραφίας με δικαστικές, 
αστυνομικές και άλλες αρχές, 17) η τήρηση των σχετικών 
βιβλίων βουλευμάτων και ενημέρωση αυτών, 18) η δημο¬ 
σίευση και καθαρογραφή των πάσης φύσεως βουλευμά¬ 
των, η χορήγηση αντιγράφων ή αποσπασμάτων αυτών, 
αρχειοθέτηση βουλευμάτων και δικογραφιών αυτών, 
συμμετοχή υπαλλήλου ως Γραμματέα του Συμβουλίου 
Πλημμελειοδικών Τριπόλεως, 19) συμμετοχή υπαλλήλου 
ως Γραμματέα του Ανακριτικού Γραφείου, με καθήκοντα 
τη γραπτή αποτύπωση στις σχετικές εκθέσεις των μαρτυ¬ 
ρικών καταθέσεων και των απολογιών των κατηγορουμέ¬ 
νων, τη συμπλήρωση των εντύπων κλήσεων μαρτύρων, 
κατηγορουμένων κ.λ.π. και την αποστολή τους στα αρμό¬ 
δια αστυνομικά τμήματα, τη συμπλήρωση των εντύπων 
ενταλμάτων προσωρινής κρατήσεως, συλλήψεως και βι- 
αίας προσαγωγής και τη διεκπεραίωσή τους, την καθα- 
ρογραφή των διατάξεων με τις οποίες επιβάλλονται πε¬ 
ριοριστικοί όροι στους κατηγορουμένους και τη διεκπε¬ 
ραίωσή τους, την καθαρογραφή των διατάξεων περί 
διενέργειας πραγματογνωμοσύνης και διορισμού πραγ- 
ματογνωμόνων, κοινοποιήσεις αυτών σε κατηγορουμέ¬ 
νους και διορισθέντες πραγματογνώμονες, παραλαβή 
των εκθέσεων πραγματογνωμοσύνης, υποβολή δικαιολο- 
γητικώντυχόν αιτουμένης αμοιβής των πραγματογνωμό- 
νων, καθαρογραφή τυχόν συνταχθείσης έκθεσης αυτο¬ 
ψίας, τήρηση και ενημέρωση των βιβλίωντου ανακριτικού 
γραφείου (πρωτοείσακτων, δευτεροείσακτων δικογρα¬ 
φιών, ξένων αρχών, διατάξεων, ενταλμάτων προσωρινής 
κράτησης, διατάξεων επιβολής περιοριστικών όρων 
κ.λ.π.), σύνταξη και διεκπεραίωση της αλληλογραφίας 
του ανακριτικού γραφείου, καθαρογραφή σχεδίων κατη¬ 
γορητηρίων, παραλαβή των δικογραφιών και υποβολή 
αυτών, περαιωμένων, στον Εισαγγελέα Πλημμελειοδι- 
κών, συμπλήρωση δελτίων ποινικού μητρώου κατά τα 
στοιχεία των κατηγορουμένων και αποστολή τους στις 
αρμόδιες Εισαγγελίες, 20) η παραλαβή και αρχειοθέτηση 
των ποινικών αποφάσεων και των αντίστοιχων δικογρα¬ 
φιών, η παραλαβή και αρχειοθέτηση των βουλευμάτων 
και των αντίστοιχων δικογραφιών, 21) η παραλαβή, ταξι¬ 
νόμηση και απόδοση πειστηρίων. 

Στο τμήμα αυτό θα υπηρετούν οκτώ (8) υπάλληλοι, από 
τους οποίους ο ένας (1) Επιμελητής Δικαστηρίων. 

Άρθρο 15ο 

1.0 Διευθύνωντο Δικαστήριο Πρόεδρος Πρωτοδικών ή 
ο αρχαιότερος Πρωτόδικης μπορεί με πράξη του ν’ αυξο- 
μειώνει τον αριθμό των δικαστικών υπαλλήλων που υπη¬ 
ρετούν στα ως άνω τμήματα, ανάλογα με τις ανάγκες της 
υπηρεσίας. 

2. Ο Προϊστάμενος της Γραμματείας του Δικαστηρίου, 
εφόσον το επιβάλλουν υπηρεσιακές ανάγκες, μπορεί και 
προφορικώς να αναθέτει σε υπάλληλο ή υπαλλήλους ορι¬ 
σμένου τμήματος την εκτέλεση εργασιών που ανήκουν 
στην αρμοδιότητα άλλου τμήματος, ανάλογα με τις εμ¬ 
φανιζόμενες εκάστοτε υπηρεσιακές ανάγκες. 

Άρθρο 16ο 

1. Από την έναρξη ισχύος του παρόντος, οι υποθέσεις 
αρμοδιότητας Πρωτοδικείου (Μονομελούς και Πολυμε¬ 
λούς), οι οποίες προσδιορίζονταιτο πρώτον ή απότιςήδη 
προσδιορισμένες αναβάλλεται η εκδίκασή τους για το με¬ 
τά την 1η Ιανουάριου 2002 χρονικό διάστημα, εκδικάζο- 
νται την ημέρα και ώρα που ορίζονται στη διάταξη του 
Πρώτου Κεφαλαίου, άρθρον 1 ον (Α' και Β') του παρόντος. 

2. Οι ήδη προσδιορισμένες προς εκδίκαση υποθέσεις 
εκδικάζονταιτηνημέρακαιώραπουέχουνπροσδιορισθεί 
προς εκδίκαση, κατά τις ισχύουσες διατάξεις του κανονι¬ 
σμού, πριν την τροποποίησή του. 

ΚΕΦΑΛΑΙΟ ΤΡΙΤΟ 

ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ 
Άρθρο 17ο 

Από την έναρξη της ισχύος του παρόντος Κανονισμού, 
καταργείται ο προηγούμενος κανονισμός εσωτερικής 
υπηρεσίας του Πρωτοδικείου Τριπόλεως, ο οποίος κα¬ 
ταρτίστηκε με την υπ’ αριθμ. 1/1989 απόφαση της Ολο¬ 
μέλειας του Δικαστηρίου τούτου. 

Άρθρο 18ο 

Η ισχύς του παρόντος Κανονισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Αποφασίστηκε και εκδόθηκε στην Τρίπολη, στις 31 
Οκτωβρίου 2001. 

Η ΠΡΟΕΔΡΟΣ ΟΙ ΠΡΩΤΟΔΙΚΕΣ Ο ΓΡΑΜΜΑΤΕΑΣ 
Άννα Γ ριμάνη Θεοδώρα Σταυράκου Νικόλαος 

Λαμπρινή Τζένου Διαμαντόπουλος 
Δωροθέ Νικάνδρου 
Σταυρούλα Λιακέα 
Μαρία Βλάχου 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιανουάριου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 

-♦- 

Αριθ. 194227 (2) 

Τροποποίηση του Κανονισμού Εσωτερικής Υπηρεσίας 
του Εφετείου Πειραιώς. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) του άρθρου 17 του Ν. 1756/1988 


«Κώδικας Οργανισμού Δικαστηρίων και κατάστασης Δι¬ 
καστικών Λειτουργών» όπως αντικαταστάθηκε από το άρ¬ 
θρο 5 του Ν. 1868/1989 και όπως τελικά αντικαταστάθηκε 
η παράγραφος 2 του άρθρου 17τουΝ. 1756/1988 εκ νέ¬ 
ου με την παράγραφο 4 του άρθρου 3 του Ν. 2479/1997, 
β) του άρθρου 29Ατου Ν.1558/1985 (Α' 137) όπως προ- 
σετέθηκε με το άρθρο 27 του Ν. 2081/1992 (Α' 154) και 
τροποποιήθηκαν με το άρθρο 1 παρ.2ατου Ν. 2469/1997 
(Α' 38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το υπ’ αριθ. 973/22.11.2001 έγγραφο του Εφετείου 
Πειραιώς, αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του Κανονισμού Εσωτερικής Υπηρεσίας 
του Εφετείου Πειραιώς, όπως διαμορφώθηκε με την 
αριθμ. 4/2001 απόφαση της Ολομέλειας του ανωτέρω δι¬ 
καστηρίου, η οποία έχει ως εξής: 

ΤΡΟΠΟΠΟΙΗΣΗ ΤΟΥ ΙΣΧΥΟΝΤΟΣ ΚΑΝΟΝΙΣΜΟΥ 
ΤΟΥ ΕΦΕΤΕΙΟΥ ΠΕΙΡΑΙΩΣ 

ΤΡΟΠΟΠΟΙΕΙ τον ισχύοντα Κανονισμό του Εφετείου 
Πειραιώς και συγκροτεί κατά πλειοψηφία Τμήμα Ποινικού 
Αρχείου που θα έχει ως αντικείμενο την αποστολή δικο¬ 
γραφιών στην Εισαγγελία Εφετών Πειραιώς μετά τις ανά¬ 
λογες ενέργειες από τους Γραμματείς του Ποινικού τμή¬ 
ματος, τις εργασίες που προκύπτουν από την αρχειοθέ¬ 
τηση των δικογραφιών μετά την επιστροφή τους από την 
Εισαγγελία Εφετών, έκδοση Δελτίων Ποινικών Μητρώων 
και Στατιστικών Δελτίων και Στατιστικών Δελτίων των υπο¬ 
θέσεων ναρκωτικών και διεκπεραίωσή τους, συσχέτιση 
εγγράφων και διεκπεραίωση αλληλογραφίας που αφορά 
δικογραφίες και αποφάσεις αρχειοθετημένες ως και εξυ¬ 
πηρέτηση πολιτών, δικηγόρων κ.λ.π. Η στελέχωση του 
παραπάνω τμήματος θα γίνει από πέντε (5) δικαστικούς 
υπαλλήλους του Δικαστηρίου τούτου. 

Ο ΠΡΟΕΔΡΟΣ Ο ΓΡΑΜΜΑΤΕΑΣ 

ΕΜΜΑΝΟΥΗΛ ΛΙΑΝΕΡΗΣ ΒΑΣΙΛΙΚΗ ΚΥΡΚΟΥ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιανουάριου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






